
ΤΕΥΧΟΣ ΔΕΥΤΕΡΟ 


Αρ 


. Φύλλου 1526 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξαίρεση από την αναστολή του δικηγορικού λει¬ 
τουργήματος. 

2 Παροχή εξουσιοδότησης για υπογραφή εγγράφων 
«Με εντολή Προέδρου» στον Αντιπρόεδρο και 
στους Εισηγητές της Επιτροπής Ανταγωνισμού, στο 
Γενικό Διευθυντή και στους Προϊσταμένους των ορ¬ 
γανικών μονάδων της Επιτροπής Ανταγωνισμού. 


ΑΠΟΦΑΣΕΙΣ 

Αριθμ. 17574/Δ9.5574 (1) 

Εξαίρεση από την αναστολή του δικηγορικού λει¬ 
τουργήματος. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις των άρθρων 55, 56 και 57 παρ. 8 του 
π.δ. 63/2005 «Κωδικοποίηση της νομοθεσίας για την Κυ¬ 
βέρνηση και τα Κυβερνητικά όργανα». 

2. Τις διατάξεις του εδαφίου 2 της περ. α της παρ. 1 
του άρθρου 31 του ν. 4194/2013 (ΦΕΚ 208 Α') «Κώδικας 
Δικηγόρων». 

3. Τις διατάξεις του π.δ. 113/2014 «Οργανισμός του 
Υπουργείου Εργασίας, Κοινωνικής Ασφάλισης και Πρό¬ 
νοιας» (ΦΕΚ 180 Α'). 

4. Τις διατάξεις του π.δ. 24/2015 (ΦΕΚ 20 Α') «Σύστα¬ 
ση και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων», όπως τροποποι¬ 
ήθηκε με το ν. 4320/2015 (ΦΕΚ 29 Α') «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις». 

5. Τις διατάξεις του π.δ. 73/2015 (ΦΕΚ 116 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

6. Τις διατάξεις του π.δ. 123/2016 (ΦΕΚ 208 Α') «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης...... 


7. Τις διατάξεις του π.δ. 125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

8. Την αριθμ. 6394/Δ9.2178/2017 (ΦΕΚ 120/ΥΟΔΔ/ 
2017) απόφαση της Αναπληρώτριας Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης, 
Ουρανίας Αντωνοπούλου, με την οποία ο Ζορμπάς Παύ¬ 
λος του Γεωργίου διορίστηκε σε θέση Ειδικού Συμβού¬ 
λου στο πολιτικό της γραφείο. 

9. Την αριθμ. Υ56/2015 απόφαση του Πρωθυπουργού 
«Ανάθεση αρμοδιοτήτων στην Αναπληρώτρια Υπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης Ουρανία Αντωνοπούλου (ΦΕΚ 2281 Β'), όπως 
τροποποιήθηκε με την αριθμ. Υ213/2016 όμοια απόφα¬ 
ση (ΦΕΚ 3955 Β'), αποφασίζουμε: 

Εξαιρείται από την αναστολή του δικηγορικού λειτουρ¬ 
γήματος σύμφωνα με τις διατάξεις του εδαφίου 2 της περ. 
α της παρ. 1 του άρθρου 31 του ν. 4194/2013 (ΦΕΚ 208 
Α'), και επιτρέπεται στον Ζορμπά Παύλο του Γεωργίου, 
να ασκεί από 01/02/2017, παράλληλα με τα καθήκοντα 
του Ειδικού Συμβούλου, το επάγγελμα του Δικηγόρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2017 

Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 

Αλληλεγγύης Διοικητικής Ανασυγκρότησης 

ΟΥΡΑΝΙΑ ΑΝΤΩΝΟΠΟΥΛΟΥ ΟΛΓΑ ΓΕΡΟΒΑΣΙΛΗ 


Αριθμ. οικ. 2417 (2) 

Παροχή εξουσιοδότησης για υπογραφή εγγρά¬ 
φων «Με εντολή Προέδρου» στον Αντιπρόεδρο και 
στους Εισηγητές της Επιτροπής Ανταγωνισμού, στο 
Γενικό Διευθυντή και στους Προϊσταμένους των ορ¬ 
γανικών μονάδων της Επιτροπής Ανταγωνισμού. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΑΝΤΑΓΩΝΙΣΜΟΥ 

Έχοντας υπόψη: 

Ι.Τις διατάξεις του π.δ. 63/2005 «Κωδικοποίηση της 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 526/04.05.2017 


νομοθεσίας για την Κυβέρνηση και κυβερνητικά όργανα» 
(ΦΕΚ98/Α 722.4.2005), 

2. Τις διατάξεις του άρθρου 9, παρ. 3 ν. 2690/1999 
«Κύρωση Κώδικα Διοικητικής Διαδικασίας και άλλες 
διατάξεις», 

3. Τις διατάξεις του ν. 3959/2011 «Προστασία του ελεύ¬ 
θερου ανταγωνισμού» (ΦΕΚ 93/Α720.4.2011), ιδίως το 
άρθρο 19 αυτού, 

4. Τις διατάξεις του π.δ. 76/2012 «Οργανισμός της Επι¬ 
τροπής Ανταγωνισμού» (ΦΕΚ 132 /Α713.06.2012), 

5. Την υπ' αριθμ. 117/16.01.2013 κοινή υπουργική 
απόφαση «Κανονισμός Λειτουργίας και Διαχείρισης της 
Επιτροπής Ανταγωνισμού» (ΦΕΚ 54/Β/16.01.2013), 

6. Την υπ' αριθ. 7997/29.11.2013 (Φ.Ε.Κ 640/Υ.Ο.Δ.Δ./ 
23.12.2013) Απόφαση του Υπουργού Ανάπτυξης και 
Ανταγωνιστικότητας «Διορισμός Προέδρου της Επιτρο¬ 
πής Ανταγωνισμού» και την υπ’ αριθμ. 33 της 14.11.2013 
πράξη του Υπουργικού Συμβουλίου, που αφορά το διο¬ 
ρισμό του Δημήτριου Κυριτσάκητου Κωνσταντίνου, στη 
θέση του Προέδρου της Επιτροπής Ανταγωνισμού (ΦΕΚ 
570/ΥΟΔΔ/19.11.2013), 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού της Επι¬ 
τροπής Ανταγωνισμού, 

8. Τις υπηρεσιακές ανάγκες, αποφασίζουμε: 

Εξουσιοδοτούμε τον Αντιπρόεδρο της Επιτροπής 

Ανταγωνισμού (εφεξής Ε.Α.), τους Εισηγητές της Ε.Α., το 
Γενικό Διευθυντή,τους Προϊσταμένουςτης Γραμματείας 
του Προέδρου, Αντιπροέδρου και Εισηγητών, των Διευ¬ 
θύνσεων, Τμημάτων και λοιπών Οργανικών Μονάδων 
της Ε. Α. να υπογράφουν «Με εντολή Προέδρου», καθέ¬ 
νας μέσα στην αρμοδιότητα της υπηρεσιακής μονάδας 
της οποίας προΐσταται ή είναι ενταγμένος, αποφάσεις, 
πράξεις, εντολές και έγγραφα, ως κατωτέρω: 

Άρθρο 1 

Αντιπρόεδρος Επιτροπής Ανταγωνισμού 

1. Πράξεις περί αναρμοδιότητας για τον έλεγχο γνω- 
στοποιηθείσας συγκέντρωσης, σύμφωνα με τα προ- 
βλεπόμενα στο άρθρο 8 παρ. 2 του ν. 3959/2001, όπως 
ισχύει, και αποφάσεις για την κίνηση της διαδικασίας 
πλήρους διερεύνησης γνωστοποιηθείσας συγκέντρω¬ 
σης, σύμφωνα με τα προβλεπόμενα στο άρθρο 8 παρ. 
4 του ν. 3959/2011, όπως ισχύει. 

2. Πράξεις για τη θέση καταγγελιών στο αρχείο λόγω 
παραίτησης από καταγγελία, σύμφωνα με τα προβλε¬ 
πόμενα στο άρθρο 26 του Κανονισμού Λειτουργίας και 
Διαχείρισης της Ε.Α. 

3. Απορριπτικές αποφάσεις καταγγελιών λόγω χαμη¬ 
λής βαθμολογίας κατ' εφαρμογή του συστήματος μορι- 
οδότησης, σύμφωνα με τα προβλεπόμενα στο άρθρο 
14 παρ. 2 στοιχ. ιε), όπως ισχύει, μετά από προηγούμενη 
συνεννόηση με τον Πρόεδρο. 

Άρθρο 2 

Εισηγητές Επιτροπής Ανταγωνισμού 

1. Έγγραφα που αφορούν απαντήσεις για την ενημέ¬ 
ρωση των ενδιαφερομένων στην πορεία των υποθέσεων 
αρμοδιότητας τους. 


2. Έγκριση αιτήσεων για τη χορήγηση αντιγράφων 
καταγγελιών στις επιχειρήσεις στις υποθέσεις αρμοδι- 
ότητάς τους. 

3. Έγκριση αιτήσεων για τη χορήγηση πρόσβασης στο 
φάκελο κατά τα προβλεπόμενα στον Κανονισμό Λει¬ 
τουργίας και Διαχείρισης της Επιτροπής Ανταγωνισμού 
στις υποθέσεις αρμοδιότητάς τους. 

4. Κοινοποίηση στην Ευρωπαϊκή Επιτροπή και/ή στις 
Εθνικές Αρχές Ανταγωνισμού του Ευρωπαϊκού Δικτύου 
Ανταγωνισμού των προβλεπομένων στο άρθρο 11 παρ. 
4 του Κανονισμού 1/2003 εγγράφων επί των υποθέσεων 
αρμοδιότητάς τους. 

Άρθρο 3 

Γενικός Διευθυντής 

1. Χρέωση εγγράφων και υποθέσεων στις Διευθύνσεις, 
στα Τμήματα και στα Γραφεία που ορίζει ο Οργανισμός 
της Ε.Α. 

2. Απαντήσεις σε αιτήματα αναφορικά με την πορεία 
υποθέσεων που δεν έχουν κληρωθεί σε Εισηγητή της 
Ε.Α. μετά από προηγούμενη συνεννόηση με τον Πρό¬ 
εδρο της Ε.Α. 

3. Απαντήσεις σε αιτήματα χορήγησης αντιγράφων κα¬ 
ταγγελιών που δεν έχουν κληρωθεί σε Εισηγητή της Ε.Α. 

4. Έγγραφα προς επιχειρήσεις, επαγγελματικές οργα¬ 
νώσεις και άλλους φορείς για την παροχή πληροφοριών 
και στοιχείων σε θέματα και υποθέσεις αρμοδιότητας του 
σε περίπτωση απουσίας του αρμόδιου Προϊσταμένου 
Διεύθυνσης. 

5. Έκδοση αποφάσεων περί προσωρινής αποδοχής 
ή απόρριψης αιτημάτων εμπιστευτικής αντιμετώπισης 
σύμφωνα με τα προβλεπόμενα στο άρθρο 15 του Κανο¬ 
νισμού Λειτουργίας και Διαχείρισης της Ε.Α. 

6. Κοινοποίηση στην Ευρωπαϊκή Επιτροπή και/ή στις 
Εθνικές Αρχές Ανταγωνισμού του Ευρωπαϊκού Δικτύου 
Ανταγωνισμού των προβλεπομένων στο άρθρο 11 του 
Κανονισμού 1/2003 εγγράφων επί των υποθέσεων που 
δεν έχουν κληρωθεί σε Εισηγητή της Ε.Α. 

7. Έγγραφα με τα οποία ζητείται η συνδρομή των 
Εθνικών Αρχών Ανταγωνισμού του Ευρωπαϊκού Δικτύ¬ 
ου Ανταγωνισμού για τη διεξαγωγή μέτρων έρευνας για 
παραβάσεις των άρθρων 101 και 102 ΣΛΕΕ σύμφωνα με 
τα προβλεπόμενα στο άρθρο 22 του Κανονισμού 1 /2003. 

8. Έγκριση αιτημάτων συνδρομής από Εθνικές Αρχές 
Ανταγωνισμού του Ευρωπαϊκού Δικτύου Ανταγωνι¬ 
σμού για τη διεξαγωγή μέτρων έρευνας από την Ε.Α. 
για παραβάσεις των άρθρων 101 και 102 ΣΛΕΕ σύμ¬ 
φωνα με τα προβλεπόμενα στο άρθρο 22 του Κανο¬ 
νισμού 1/2003. 

9. Αιτήματα ανταλλαγής και έγκριση ανταλλαγής 
οποιοσδήποτε πραγματικού ή νομικού στοιχείου, περι- 
λαμβανομένων των πληροφοριών εμπιστευτικού χαρα¬ 
κτήρα, με την Ευρωπαϊκή Επιτροπή και τις Εθνικές Αρχές 
Ανταγωνισμού του Ευρωπαϊκού Δικτύου Ανταγωνισμού, 
σύμφωνα με τα προβλεπόμενα στο άρθρο 12 του Κανο¬ 
νισμού 1/2003. 

10. Έγκριση αιτήσεων της Ευρωπαϊκής Επιτροπής κατά 
τα προβλεπόμενα στο άρθρο 11 παρ. 6 του Κανονισμού 
139/2004. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


14447 


11. Έγγραφα που απευθύνονται στο Συμβούλιο της 
Επικράτειας, στο Ελεγκτικό Συνέδριο και στα άλλα αρ¬ 
μόδια τακτικά, πολιτικά και διοικητικά δικαστήρια εκτός 
ερωτημάτων και απόψεων επί υποθέσεων. 

12. Πράξεις για τη θέση εγγράφων στο Αρχείο για θέ¬ 
ματα αρμοδιότητας περισσότερων της μιας Διευθύνσε¬ 
ων και Τμημάτων, καθώς και στην έγκριση χορήγησης 
αντιγράφων των εγγράφων αυτών. 

13. Έγγραφα με τα οποία ζητείται η συνδρομή των 
αρμόδιων υπηρεσιών των Οργανισμών Τοπικής και Νο¬ 
μαρχιακής Αυτοδιοίκησης, για τη διεξαγωγή ερευνών για 
παραβάσεις του ν. 3959/2011, όπως ισχύει. 

14. Παραπομπή στην αρμόδια εισαγγελική αρχή 
διαπιστούμενων παραβάσεων των διατάξεων του ν. 
3959/2011, όπως ισχύει. 

15. Βεβαιώσεις προστίμων. 

16. Ερωτήματα στα αρμόδια Υπουργεία ή φορείς για 
θέματα που αφορούν τους εργαζόμενους στην Ε.Α. 

17. Χορήγηση κανονικών αδειών στους Προϊστάμε¬ 
νους των Οργανικών Μονάδων της Γενικής Διεύθυνσης 
Ανταγωνισμού (εφεξής Γ.Δ. Α.) που υπάγονται σ' αυτόν. 

18. Αποφάσεις χορήγησης αδειών κύησης ή λοχείας ή 
άλλων γονικών αδειών στους Προϊστάμενους των Ορ¬ 
γανικών Μονάδων της Γ. Δ. Α. που υπάγονται σ' αυτόν. 

19. Ορισμός υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, συ¬ 
νεδρίων, σεμιναρίων και εκπαιδευτικών προγραμμάτων, 
μετά από προηγούμενη συνεννόηση με τον Πρόεδρο 
Ε.Α. 

20. Έγγραφα με τα οποία κοινοποιούνται οι πίνακες 
των υπαλλήλων, που συντάσσονται κάθε χρόνο. 

21. Πράξεις προαγωγής των μονίμων υπαλλήλων. 

22. Έγκριση για εγκατάσταση τηλεφωνικών συνδέσε¬ 
ων καθώς και για το δικαίωμα χρήσης αυτόματης διε¬ 
θνούς γραμμής. 

23. Επικύρωση της γνησιότητας της υπογραφής των 
εργαζομένων στην Επιτροπή Ανταγωνισμού. 

24. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

25. Έγγραφα και εκθέσεις πεπραγμένων στο πλαίσιο της 
εκπροσώπησης ή/και συμμετοχής της Επιτροπής Αντα¬ 
γωνισμού σε συνεδριάσεις, συνόδους, επιτροπές, ομάδες 
εργασίας και λοιπές εκδηλώσεις οργάνων στα πλαίσια 
της Ευρωπαϊκής Ένωσης, του Οργανισμού Οικονομικής 
Συνεργασίας και Ανάπτυξης, διεθνών δικτύων αρχών 
ανταγωνισμού και άλλων διεθνών οργανισμών, καθώς 
και χρεώσεις των σχετικών εισερχόμενων εγγράφων. 

Άρθρο 4 

Προϊστάμενος Γραμματείας Προέδρου, 

Αντιπροέδρου και Εισηγητών 

1 .Διαβιβαστικά δελτίων τύπου και ανακοινώσεων της Ε.Α. 

2. Απαντήσεις σε ερωτήματα εκπροσώπων εγχώριων 
και αλλοδαπών μέσων ενημέρωσης, που αφορούν το 
έργο και τις δραστηριότητες της Ε.Α. 

3. Αποστολή στοιχείων και διαβίβαση εγγράφων σε 
δημόσιες υπηρεσίες και δικαστικές αρχές για τα θέματα 
που χρεώνονται στη Γραμματεία Προέδρου, Αντιπροέ¬ 
δρου και Εισηγητών της Ε. Α. 


4. Έγγραφα σχετικά με τη διοργάνωση εκδηλώσεων 
της Ε.Α. 

5. Επικύρωση αντιγράφων και φωτοαντιγράφων των 
εγγράφων που τηρούνται στο εμπιστευτικό και κανο¬ 
νικό πρωτόκολλο της υπηρεσίας, στο πρωτόκολλο της 
Ολομέλειας, καθώς και των πρακτικών και αποφάσεων 
της Επιτροπής Ανταγωνισμού. 

6. Επικύρωση της γνησιότητας της υπογραφής των 
εργαζομένων στην Επιτροπή Ανταγωνισμού. 

7. Χορήγηση κανονικών αδειών στους υπαλλήλους 
της Γραμματείας. 

Άρθρο 5 

Προϊστάμενοι Διευθύνσεων 

1. Πράξεις με τις οποίες τοποθετούνται έγγραφα της 
Διεύθυνσής τους στο αρχείο, αναφορικά με ζητήματα 
που άπτονται των αρμοδιοτήτων τους, πλην των υπο¬ 
θέσεων που αφορούν τα άρθρα 1,2, 5 και επ, 11 και 25 
παρ. 5 του ν. 3959/2011. 

2. Έγγραφα προς επιχειρήσεις, επαγγελματικές οργα¬ 
νώσεις και άλλους φορείς για την παροχή πληροφοριών 
και στοιχείων σε θέματα αρμοδιότητας τους σε περίπτω¬ 
ση απουσίας του αρμόδιου Προϊσταμένου Τμήματος. 

3. Πρόσκληση προς επιχειρήσεις, επαγγελματικές ορ¬ 
γανώσεις και άλλους φορείς για την αποσφράγιση και 
το άνοιγμα των ηλεκτρονικών αρχείων ή / και κατασχε- 
θέντων βιβλίων, εγγράφων και άλλων στοιχείων, καθώς 
και ηλεκτρονικών μέσων αποθήκευσης και μεταφοράς 
δεδομένων, τα οποία έχουν συλλέγει ή συλλέγονται 
από τη Γ.Δ.Α. κατά τα προβλεπόμενα στο άρθρο 39 του 
ν. 3959/2011. 

4. Χορήγηση κανονικών αδειών στους Προϊσταμένους 
Τμημάτων και Γραφείων και στους υπαλλήλους της Δι¬ 
εύθυνσης. 

5. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

Άρθρο 6 

Προϊστάμενος Διεύθυνσης Διοικητικής 

και Οικονομικής Υποστήριξης 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊσταμένους των Διευθύνσεων, 
παρέχεται ειδικότερη εξουσιοδότηση στον Προϊστάμενο 
της Διεύθυνσης Διοικητικής - Οικονομικής Υποστήριξης 
της Γ.Δ.Α. να υπογράφει «Με εντολή Προέδρου» έγγραφα 
που αφορούν: 

1. Αποφάσεις χορήγησης αδειών κύησης ή λοχείας στις 
υπαλλήλους με οποιαδήποτε σχέση εργασίας. 

2. Αποφάσεις χορήγησης χρονοεπιδόματος, μισθο- 
λογικού κλιμακίου, επιδόματος σπουδών, και λοιπών 
επιδομάτων στους υπαλλήλους. 

3. Έκδοση πιστοποιητικών και βεβαιώσεων για νόμιμη 
χρήση, σε θέματα που μπορούν κατά νόμο να βεβαιω¬ 
θούν από τα στοιχεία που τηρούνται στην υπηρεσία, 
εφόσον τούτο δεν αντίκειται σε απαγορευτική διάταξη. 

4. Ερωτήματα στα αρμόδια Υπουργεία ή φορείς για 
θέματα που αφορούν τους εργαζομένους στην Επιτροπή 
Ανταγωνισμού. 

5. Επικύρωση της γνησιότητας της υπογραφής των 
εργαζομένων στην Επιτροπή Ανταγωνισμού. 

6. Επικύρωση αντιγράφων των εγγράφων, που εισέρ¬ 
χονται ή εξέρχονται από την Υπηρεσία. 

Άρθρο 7 

Προϊστάμενοι Τμημάτων 

1. Έγγραφα προς επιχειρήσεις, επαγγελματικές οργα¬ 
νώσεις και άλλους φορείς, δημόσιους ή μη, για τη λήψη 
και παροχή πληροφοριών και στοιχείων σε θέματα αρ¬ 
μοδιότητας τους, μετά από προηγούμενη συνεννόηση 
με τον Προϊστάμενο Διεύθυνσης στην οποία ανήκει. 

2. Έγγραφα διαδικαστικού περιεχομένου, που αφο¬ 
ρούν στη συμπλήρωση στοιχείων ελλιπούς αλληλο¬ 
γραφίας, μετά από προηγούμενη συνεννόηση με τον 
Προϊστάμενο Διεύθυνσης στην οποία ανήκει. 

3. Επικύρωση αντιγράφων των εγγράφων που εισέρ¬ 
χονται ή εξέρχονται από την Υπηρεσία, αναφορικά με 
ζητήματα που άπτονται των αρμοδιοτήτων τους. 

4. Έγγραφα προς επιχειρήσεις, επαγγελματικές ορ¬ 
γανώσεις και άλλους φορείς για τον προσδιορισμό των 
απόρρητων στοιχείων και προσκόμισης τους σε χωρι¬ 
στή μη εμπιστευτική εκδοχή κατάταπροβλεπόμενα στο 
άρθρο 15 του Κανονισμού Λειτουργίας και Διαχείρισης 
της Ε.Α. των συλλεχθέντων από τη Γ.Δ.Α. πληροφοριών, 
εγγράφων, ηλεκτρονικών αρχείων και λοιπών στοιχείων. 

Άρθρο 8 

Προϊστάμενοι Αυτοτελών 

Οργανικών Μονάδων της Ε.Α. 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊσταμένους των Τμημάτων της 
Γ.Δ.Α, παρέχεται ειδικότερη εξουσιοδότηση στους Προ¬ 
ϊστάμενους των αυτοτελών οργανικών μονάδων της Ε. 
Α. να υπογράφουν «Με εντολή Προέδρου» έγγραφα που 
αφορούν τη χορήγηση κανονικών αδειών στους υπαλ¬ 
λήλους της οργανικής μονάδας της οποίας προΐστανται. 

Άρθρο 9 

Προϊστάμενος Τ μήματος 

Διοικητικής Υποστήριξης 

Πλην των ανωτέρω γενικά αναφερομένων εξουσιοδοτή¬ 
σεων για τους Προϊσταμένους τωνΤμημάτων (του άρθρου 
6), παρέχεται ειδικότερη εξουσιοδότηση στον Προϊστάμε¬ 
νο του Τμήματος Διοικητικής Υποστήριξης να υπογράφει 
«Με εντολή Προέδρου» έγγραφα που αφορούν: 

1. Εντολές για δημοσίευση στην Εφημερίδα της Κυ- 
βερνήσεως αποφάσεων ή άλλων πράξεων. 

2. Προσκλήσεις για υποβολή προσφορών σε εκτέλεση 
σχετικής απόφασης. 

3. Πράξεις θεώρησης συμβάσεων. 

4. Διαβιβαστικά για την επίδοση κάθε είδους εγγράφων. 

5. Επικύρωση της γνησιότητας της υπογραφής των 
υπαλλήλων. 


6. Επικύρωση αντιγράφων των εγγράφων που εισέρ¬ 
χονται και εξέρχονται από την Υπηρεσία. 

Άρθρο 10 

Προϊστάμενος Τμήματος Ανθρώπινου Δυναμικού 

Πληντων ανωτέρω γενικά αναφερομένων εξουσιοδοτήσε¬ 
ων για τους Προϊσταμένους τωνΤμημάτων (του άρθρου 6), 
παρέχεται ειδικότερη εξουσιοδότηση στον Προϊστάμενο 
τουΤμήματος Ανθρώπινου Δυναμικού να υπογράφει «Με 
εντολή Προέδρου» έγγραφα που αφορούν: 

1. Απαντήσεις σε αιτήματα υπαλλήλων, καθώς και βε¬ 
βαιώσεις σχετικά με την υπηρεσιακή τους κατάσταση 
που προκύπτουν από τα στοιχεία που τηρούνται στην 
Υπηρεσία. 

2. Έγγραφα παραπομπής των υπαλλήλων για υγειονο¬ 
μική εξέταση, καθώς και τις αποφάσεις δικαιολόγησης 
αποχής από τα υπηρεσιακά τους καθήκοντα για λόγους 
ασθένειας με αποδοχές ή χωρίς αποδοχές των τακτικών 
(μονίμων), με σχέση εργασίας ιδιωτικού δικαίου αορί¬ 
στου χρόνου επί θητεία, υπαλλήλων. 

3. Πράξεις θεώρησης των εκδιδόμενων βιβλιαρίων νο¬ 
σηλείας των υπαλλήλων και των μελών των οικογενειών 
τους, καθώς και η σχετική αλληλογραφία. 

4. Ανακοινώσεις των αποφάσεων που έχουν δημο- 
σιευθεί σχετικά με το διορισμό, προαγωγή, μετάταξη, 
απόσπαση, απόλυση κ.λπ. των υπαλλήλων. 

Άρθρο 11 

Προϊστάμενος Τμήματος 

Οικονομικής Υποστήριξης 

Πλην των ανωτέρω γενικά αναφερομένων εξουσιο¬ 
δοτήσεων για τους Προϊσταμένους των Τμημάτων (του 
άρθρου 6), παρέχεται ειδικότερη εξουσιοδότηση στον 
Προϊστάμενο του Τμήματος Οικονομικής Υποστήριξης 
να εκδίδει «Με εντολή Προέδρου» βεβαιώσεις αποδο- 
χών/μισθοδοσίας. 

Άρθρο 12 

Γενικές Διατάξεις 

Στα έγγραφα που υπογράφονται «Με εντολή Προέ¬ 
δρου» από τις Υπηρεσιακές Οργανικές Μονάδες της Επι¬ 
τροπής Ανταγωνισμού, πρέπει να αναφέρεται ο αριθμός 
της παρούσας. 

Σε περίπτωση απουσίας ή κωλύματος οργάνου που 
εξουσιοδοτείται με την απόφαση αυτή να υπογράφει, η 
εξουσιοδότηση ισχύει για το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2017 

Ο Πρόεδρος 

